Vladimir Monomah

Vladimir Monomah (tai Vladimir II) (ven. Владимир Мономах ); (1053 – 19. toukokuuta 1125) oli Kiovan Rusin suuriruhtinas vuosina 1113–1125.

 Suku 
Vladimir oli vuonna 1046 avioituneitten Vsevolod I:n ja Bysantin prinsessa Anastasian/Irenen (k. 1067) poika. Anastasian isäksi väitetään keisari Konstantinos IX Monomakhosta, mutta luotettava lähde puuttuu. Encyclopædia Britannican mukaan hän oli Irenen isä. 

Vladimir oli isänsä Vsevolodin eläessä Smolenskin ja Tšernigovin ruhtinas ja pysyi Svjatopolk Isjaslavitšin tultua suuriruhtinaaksi tälle alamaisena ja uskollisena. Hänet valittiin Kiovan suuriruhtinaaksi vasta Svjatopolk II:n kuoltua vuonna 1113.
pienoiskuva|Vladimir Monomah Kiovan ruhtinaana valtaistuimellaan, Iivana Julman kuvakronikka 1568

Kiovan suuriruhtinas
Vladimirin hallintokausi oli Kiovan Rusin kukoistusaikaa. Hänen poikansa taistelivat menestyksellä virolaisia, bulgaareja ja polovtseja vastaan, ja uppiniskaiset aliruhtinaat pakotettiin tottelevaisuuteen. Suzdaliin hän perusti Vladimirin kaupungin. Russkaja pravdaan tehtiin muutoksia ja lisäyksiä, kirkkoja ja luostareita perustettiin ja apotti Sylvester kokoonpani Nestorin nimellä tunnetun kronikan. Vladimir kirjoitti itsekin "Neuvoja lapsilleni", jossa hän kehottaa näitä lempeyteen ja kunnollisuuteen.Tietosanakirja, Helsinki 1919 Tämä on ensimmäinen tunnettu maallikon kirjoittama muinaisvenäjänkielinen teksti.
pienoiskuva|Vladimir Monomahin nimikirjoitus Pyhän Sofian katedraalissa Kiovassa
Vladimir Monomah kuoli toukokuussa 1125 sotaretkellään Altajoella. Hänet haudattiin Pyhän Sofian katedraaliin Kiovaan.

 Avioliitot ja jälkeläiset 
Hän avioitui vuonna 1069/1070 Gytha of Wessexin (n. 1053/1061 – 1098/1107), joka oli  Englannin kuningas Harold Godwininpojan ja tämän tanskalaisen vaimon Edith Joutsenkaulan (Ealdgyth Swan-neck) tytär. 

Heille syntyivät lapset:

 Mstislav I Suuri (1. kesäkuuta 1076 – 14. huhtikuuta 1132), Kiovan suuriruhtinas
 Isjaslav Vladimirovitš (n. 1077 – 6. syyskuuta 1096), Kurskin ruhtinas 
 Jaropolk II (1082 – 18. helmikuuta 1139), Kiovan suuriruhtinas
 Vjatšeslav I (1083 – 2. helmikuuta 1154), Kiovan suuriruhtinas 
 Marina Vladimirovna (k. 1146), avioitui Bysantin keisari Romanos IV Diogenesin pojan, kruununtavoittelija Leon Diogenesin kanssa

Toinen puoliso Eufemia, bysanttilainen aatelisnainen

Heille syntyivät lapset:

 Roman (k.  6. tammikuuta 1119), Volynian ruhtinas 
 Eufemia (k.  4. kesäkuuta 1139), avioitui Unkarin kuningas Kálmánin kanssa
 Eupraxia (k. 1109)
 Agafia, avioitui Grodnon ruhtinas Vsevolod Davidovitšin (k. 1113) kanssa
 Juri Dolgoruki (k. 15. huhtikuuta 1157), Vladimirin ruhtinas, Moskovan perustaja
 Andrei (11. kesäkuuta 1102 – 1141), Volynian ruhtinas 
Eräässä lähteessä Juri ja Andrei lasketaan ensimmäisen puolison lapsiksi sekä Isjaslav, Svjatoslav ja Rostislav toisen puolison lapsiksi. 

Henkilö
Vladimir Monomahin kerrotaan olleen juomari, joka suositteli runsaan päivällisen jälkeen kunnon siestaa.  

Viitteet

 Aiheesta muualla 
 Volodymyr Monomakh  Encyclopedia of Ukraine, vol. 5 (1993).

Luokka:Kiovan ruhtinaat
Luokka:Vuonna 1053 syntyneet
Luokka:Vuonna 1125 kuolleet